**ÜLLŐ VÁROS HUMÁN SZOLGÁLTATÓ KÖZPONT,**

**ÓVODA ÉS KÖZPONTI RENDELŐ TÖBBCÉLÚ KÖZÖS IGAZGATÁSÚ**

**INTÉZMÉNY**

Tájékoztató

az Üllő Város Önkormányzata által fenntartott **óvodákba**

a 2021/2022. nevelési évre történő jelentkezésről és **beiratkozásról**

a veszélyhelyzet alatt érvényben lévő 19/2021. (III. 10.) EMMI határozata alapján

**I.A 3 éves kortól kötelező óvodai nevelés:**

1.A nemzeti köznevelésről szóló 2011. évi CXC. törvény rendelkezése szerint a gyermeknek ***abban az évben, amelynek augusztus 31. napjáig a harmadik életévét***

***betölti***,/**2017.szeptember 1. és 2018.augusztus 31.között született/ a** nevelési év kezdő napjától legalább napi négy órában óvodai foglalkozáson kell részt vennie.

A kötelező óvodai nevelés korai fejlesztésben és gondozásban is teljesíthető. A szülő - a bölcsődei ellátásban részesülő gyermek kivételével - az óvodai nevelésben történő részvételre jogszabály alapján kötelezett gyermekét köteles beíratni a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni.

2.A szülő - **tárgyév május 25. napjáig benyújtott** - kérelme alapján a gyermek jogos érdekét szem előtt tartva, **annak az évnek az augusztus 31. napjáig, amelyben a gyermek a negyedik életévét betölti, a fővárosi és megyei kormányhivatal általános illetékességgel eljáró járási hivatala felmentheti az óvodai foglalkozáson való részvétel alól**, ha a gyermek családi körülményei, sajátos helyzete indokolja. /Járási Hivatal/Hatósági Osztály Vecsés Szent István tér 1./ Kérelem letölthető a Hivatal honlapján illetve az üllői védőnőknél átvehető/.

3.A köznevelési törvény szerint az óvodai felvétel, átvétel jelentkezés alapján történik. Az óvodába a gyermek harmadik életévének betöltése után vehető fel. Lakóhelyváltozás esetén a szülő gyermeke óvodai felvételét, átvételét bármikor kérheti, a gyermekek felvétele folyamatos.

A köznevelési törvény alapján lehetőség van a két és fél éves gyermek felvételére is abban az esetben, ha minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

4.Amennyiben a napi négy órában óvodai nevelésre kötelezett gyermek az óvodakötelezettségét **külföldön teljesíti**, a szülő köteles arról a beiratkozás idejének jogszabályban előírt utolsó határnapját (**május 20.) követő tizenöt napon belül, azaz 2021. június 4-ig írásban értesíteni az Oktatási Hivatalt.**

Ez a kötelezettség a szülőt akkor is terheli, ha gyermeke már óvodai jogviszonyban áll és

óvodakötelezettségét a jövőben külföldön teljesíti. Ez esetben előzetesen köteles értesíteni az óvodavezetőt.

5.Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

**II.Az óvodába történő jelentkezés, a felvételről szóló döntés, beiratkozás**

**1.Az óvodai jelentkezéshez JELENTKEZÉSI LAP kitöltése szükséges, mely letölthető a www.ullo.hu vagy** [**www.ullohszk.hu**](http://www.ullohszk.hu) **oldalról. A kitöltött jelentkezési lapot a Humán Szolgáltató Központnak-HSZK- /rozmannreni@ullohszk.hu/ kell elektronikusan elküldeni legkésőbb 2021.  *május 3-ig vagy az Ócsai út 8 alatt a postaládába kérjük bedobni.***

***Kérjük, minél előbb szíveskedjenek visszaküldeni a jelentkezési lapot!***

2.A gyermeket elsősorban a körzetes óvodába tudjuk felvenni, egyéb kérések a férőhelyek függvényében vehetők figyelembe/ testvér, munkahely egyéb miatt/.

3.Túljelentkezés esetén a HSZK igazgatója a fenntartóval és a tagintézmény-vezetőkkel együtt dönt az elhelyezésről.

4.A HSZK igazgatója a felvételről írásban értesíti a **szülőt 2021. május 20-ig.**

**5. A veszélyhelyzeti intézkedések hatálybalépéséről szóló 27/2021. (I.29.) kormányrendeletre tekintettel az emberi erőforrások minisztere, *2021/2022. nevelési, illetve tanévre történő óvodai, valamint általános iskolai beiratkozásról szóló 1*9/2021. (III.10.) EMMI határozata alapján 202**1/2022-es óvodai nevelési évre történő beiratkozás időpontjában a szülőknek nem kell személyesen megjelenniük az intézményben.

Az óvoda, ahová a gyermek felvételt nyert, a jelentkezési lapon feltüntetett adatok alapján berögzíti a Köznevelés Információs Rendszerébe a beiratkozás tényét, melynek eredményeképpen a gyermek jogviszonya létrejön.

6.A gyermek óvodai nevelésének első napján köteles bemutatni a beiratkozáshoz egyébként szükséges iratokat, azaz a gyermek nevére kiállított személyazonosságot igazoló hatósági igazolványokat (személyi igazolvány vagy útlevél), továbbá a szülő személyazonosságát igazoló hatósági igazolványokat (személyi igazolvány, útlevél vagy vezetői engedély) és lakcímet igazoló hatósági igazolványát (lakcímkártya).

Amennyiben lehetőség lesz a nyitott napra a nevelés megkezdése előtt, arról a szülőket e-mailben értesítjük.

7.Az óvodai jogviszony létesítésével kapcsolatban a HSZK igazgatója által hozott döntés ellen a szülő a közléstől, ennek hiányában a tudomására jutástól számított tizenöt napon belül eljárást indíthat. Az eljárást megindító kérelmet Üllő Város jegyzőjének címezve, de a döntést hozó intézmény elektronikus címére/ titkarsag @ullohszk.hu/ kell megküldeni.

Üllő, 2021. március 22.

Szabó Katalin Ildikó Farkasné Hárs Jolán

igazgató ig.h. szakmai vezető

2225 Üllő Ócsai út 8

29/320-023 titkarsag@ullohszk.hu